recursal/SuperWikiNEXT-32B huggingface dataset:
**யோகேந்திர ரசுதோகி** (**Yogendra Rastogi)** என்பார் வட இந்தியாவின் தலைசிறந்த மிகவும் பிரபலமான நாட்காட்டி கலை ஓவியர்களில் ஒருவர். இந்து தெய்வங்களின் ஓவியங்களுக்காக இவர் புகழ்பெற்றவர். இவரது ஓவிய அரங்கம் உத்தரப்பிரதேசத்தில் உள்ள மீரட்டில் அமைந்துள்ளது. இவர் ஆகஸ்ட் 29, 2015 அன்று தனது 76 வயதில் காலமானார்.

ஆரம்ப கால வாழ்க்கை
------------------

ரசுதோகி சுயமாகவே கலைகளை கற்ற கலைஞராக இருந்தார். வறுமை காரணமாக இவரால் கல்வியைத் தொடர முடியவில்லை. போதுமான வண்ணப்பூச்சு அல்லது காகிதத்தை வாங்க நிதி இல்லாத நிலையில், இவர் தனது ஓவியத் திறனை வளர்த்துக் கொண்டார். மூத்த மகனாகவும், குடும்பத்தினை கவனித்துக்கொள்ளும் முயற்சியில் மீரட்டில் அலங்காரம் மற்றும் கைவண்ணங்களை வரைவதற்குத் தொடங்கினார். 

இந்திய-சீனா போரின் போது இவர் வரைந்த சிறுவயது இராணுவ வீரன் ஓவியம் இவருக்குப் பெருமை தேடித்தந்தது. புகழ்பெற்ற நன்ஹா முன்னா ரஹி படத்தினையும் இவர் வரைந்தார். ரசுதோகின் அர்ப்பணிப்பான பணியின் காரணமாக இரண்டு அச்சகங்களை நிறுவும் அளவிற்கு முன்னேறினார்.[]
[  ]

மேற்கோள்கள்
-----------

1. ↑  "धार्मिक कैलेंडर के लिए मशहूर थे ये चित्रकार, जवाहर लाल नेहरू ने भी किया था सम्मानित". 2015-09-02. 2016-08-14 அன்று பார்க்கப்பட்டது.
2. ↑  Christopher Pinney (2004). *'Photos of the Gods': The Printed Image and Political Struggle in India*. Reaktion Books. பக். 167–171. பன்னாட்டுத் தரப்புத்தக எண்:978-1-86189-184-6. .
**யோகினி ஏகாதசி** என்பது ஆடி மாதம் வருகின்ற தேய்பிறை ஏகாதசி நாளாகும்.  இந்த நாளில் சிவபெருமானை பூசை செய்தால் சரும நோய்கள் நீங்கும் என்பது நம்பிக்கையாகும்.

தொன்மம்
-------

குபேரனின் பணியாட்களில் ஒருவன் ஹேமமாலி. அவனுக்கு குபேரன் சிவபூசைக்காக பூக்களை சேகரிப்பது பணி. ஒருநாள் தன்புதுமனைவி விசாலாட்சியுடன் நேரத்தினை செலவிட்டு, தன்னுடைய பணியை மறந்து போனான். 
வழக்காக பூசை செய்ய வந்த குபேரன் தனக்கு பூசை செய்ய பூக்கள் இல்லாமைக் கண்டு திகைத்தான். பணியாளின் கவனக்குறைவை எண்ணி கோபம் கொண்டான். அக்கோபத்தில் ஹேமமாலிக்கு கொடிய 18 வகையான சரும நோய்கள் உருவாக சபாமிட்டான். 
அந்நோய்கள் பற்றிய நிலையில் ஹேமமாலியால் தவந்து செல்லவே முடிந்தது. உடல் வழுவற்று தேகத்தில் பெரும் துன்பம் உண்டானது. இருப்பினும் குபேரனது சிவபூசைக்கு இத்தனை நாள் பூ சேகரித்து தந்த பலனாக அதற்கான தீர்வினை அவன் அறிந்துகொண்டான். மேருமலையில் உள்ள மார்க்கண்டேயரை சந்திந்து தன் நோய் தீர வழிகேட்டான். அவரும் ஆடி மாதம் தேய்பிறை ஏகாதேசியில் விரமிருந்து சிவபெருமானை வணங்கச் சொன்னார். அவ்வாறு வணங்கிய ஹேமமாலிக்கு சரும நோய்கள் அகன்றன. தன் தவறை உணர்ந்தமையால், மீண்டும் குபேரனிடம் சிவபூசைக்கு தேவையான உதவிகள் செய்யும் பணியயாளனானான்.

ஆதாரங்கள்
---------

1. ↑  தினமலர் பக்திமலர் 06.08.2015 பக்கம் 10
**நரதேவன்** (*Naradeva*) (ஆட்சி சுமார் 709-721 பொ.ச.) சாகம்பரியின் சௌகான் வம்சத்தைச் சேர்ந்த ஒரு இந்திய மன்னராவார். வடமேற்கு இந்தியாவில் இன்றைய இராஜஸ்தானின் சில பகுதிகளை உள்ளடக்கிய சபடலக்ச நாட்டை ஆட்சி செய்தார்.

"பிரபந்த் கோசம்" என்ற நூலில் சமந்தராஜனின் வாரிசாக நரதேவன் குறிப்பிடப்பட்டுள்ளார். சமந்தராஜனின் முன்னோடியான வாசுதேவரின் வாரிசாக *புர்தான பிரபந்த சங்கிரஹா* என்ற நூல் இவரைப் பெயரிடுகிறது. *ஹம்மிர மகாகாவ்யம்* மற்றும் *சுர்ஜனா-சரிதம்* போன்ற பிற நூல்களிலும் நரதேவனைப் பற்றிய ஒரு குறிப்புக் காணப்பகிறது. *பிருத்விராஜ விஜயம்* இவரைக் குறிப்பிடவில்லை, ஏனெனில் இவரது ஆட்சி குறுகியதாகவும் முக்கியமற்றதாகவும் இருந்திருக்கலாம். 

பிஜோலியா பாறைக் கல்வெட்டு "நிர்பா" (ஆட்சியாளர்) பூர்ணதல்லாவை சமந்தராஜனின் மகன் எனவும் வாரிசாகவும் குறிப்பிடுகிறது. டிஆர் பண்டார்கர் போன்ற சில அறிஞர்கள் பூர்ணதல்லாவை நாரதேவனின் மற்றொரு பெயராக விளக்கினர். தசரத சர்மா மற்றும் ஜி.எச்.ஓஜா போன்ற மற்றவர்கள், பூர்ணதல்லாவை நரதேவன் ஆட்சி செய்த இடத்தின் பெயராக இருக்கலாம் என விளக்கம் அளித்தார்.  ஜே.என். அசோபாவின் கூற்றுப்படி, இந்த இடத்தை மெர்டாவிற்கு அருகில் உள்ள பண்ட்லோட்டா அல்லது பண்ட்லாவுடன் அடையாளம் காணலாம். 

நரதேவனுக்குப் பின் இவரது சகோதரன் முதலாம் அஜயராஜா ஆட்சிக்கு வந்தார் .

சான்றுகள்
---------

1. ↑  R. B. Singh 1964.
2. ↑  Dasharatha Sharma 1959, ப. 24.
3. ↑  Jai Narayan Asopa 1976, ப. 97.
4. ↑  R. B. Singh 1964, ப. 54.

### உசாத்துணை

* Dasharatha Sharma (1959). *Early Chauhān Dynasties*. S. Chand / Motilal Banarsidass. பன்னாட்டுத் தரப்புத்தக எண்:9780842606189. .
* Jai Narayan Asopa (1976). *Origin of the Rajputs*. Bharatiya. இணையக் கணினி நூலக மையம்:2875759. .
* R. B. Singh (1964). *History of the Chāhamānas*. N. Kishore. இணையக் கணினி நூலக மையம்:11038728. .
கரி எரியும் போதான தீப்பிழம்பு
எரியும் மெழுகுவர்த்தியின் சுடர்
ஓர் எரிபொருள் எரிவதற்குக் குறிப்பிட்ட அளவு வெப்பநிலை தேவை. ஒவ்வொரு எரிபொருளும் வெவ்வேறு வெப்பநிலையில் எரியும். சில பொருள்கள்
உடனே தீப்பற்றிக் கொள்ளும். சில எரிபொருள்கள் தீப்பற்ற நீண்டநேரம் எடுத்துக்கொள்ளும். ஓர் எரிபொருள் எரியத் தேவைப்படும் குறைந்தபட்ச
வெப்பநிலை அதன் **எரிவெப்பநிலை** (Ignition temperature) எனப்படும். ஒரு பெரிய மரத்துண்டை எரியச் செய்யும்போது தீயானது, பரந்த இடத்தில் படுகிறது. நிறை அதிகமாக இருப்பதால், தீப்பற்றத் தேவையான வெப்பநிலையை அடைய அதிக நேரம் எடுத்து கொள்கிறது. மரத்துகளானது சிறியதாக உள்ளது, நிறை குறைவானதாகவும் இருப்பதால் தீப்பற்றத் தேவையான வெப்பநிலை குறைவாகத் தேவைப்படுகிறது. ஆகவே உடனடியாகத் தீப்பற்றிக் கொள்கிறது. எனவே, அதிக நிறை கொண்ட பெரிய மரத்துண்டு தீப்பற்ற அதிக நேரத்தையும், குறைந்த நிறைக் கொண்ட மரத்துகள்கள் தீப்பற்றக் குறைந்த நேரத்தையும் எடுத்துக் கொள்கிறது. நீர் வெப்பமடைகிறது. ஆனால் காகிதக் குவளை எரிவதில்லை. ஏனென்றால், நீரானது காகிதக் குவளையில் உள்ள வெப்பத்தை எடுத்துக் கொண்டு, வெப்பமடைகிறது. எனவே, காகிதக் குவளை தீப்பற்றத் தேவையான வெப்பநிலை கிடைப்பதில்லை. அதனால் அது தீப்பற்றுவதில்லை. இதன் மூலம் நீரானது எவ்வாறு தீத்தடுப்பாகச் செயல்படுகிறது என்பது தெளிவாகிறது. எரியும் பொருள் மீது நீரை ஊற்றும்போது, எரியும் பொருளில் உள்ள வெப்பத்தை நீர் உறிஞ்சிக் கொள்கிறது. இதனால் எரியும் பொருளின் வெப்பநிலை, தீப்பற்றத் தேவையான வெப்பநிலையை விடக் குறைந்து விடுகிறது. ஆகவே எரிதல் நின்று விடுகிறது.

மேற்கோள்கள்
-----------

1. ↑  Law, C. K. (2006). "Laminar premixed flames". *Combustion physics*. Cambridge, England: Cambridge University Press. பக். 300. பன்னாட்டுத் தரப்புத்தக எண்:0-521-87052-6. .
எருசலேம் சிலுவை
**எருசலேம் சிலுவை** அல்லது **சிலுவைப் போர்வீரர்களின் சிலுவை** என்பது முன்னறிவிப்புச் சிலுவை அல்லது கிறித்தவ அடையாளம். இது நான்கு சிறிய கிரேக்க சிலுவைகளால் சூழப்பட்ட பெரியதொரு கிரேக்க சிலுவையைக் கொண்டதாகும்.

சிலுவைப் போர்வீரர்களின் சிலுவை
சியார்சியா நாட்டுக்கொடி
முதலாவது சிலுவைப் போரின்போது இரண்டாம் ஏர்பன் எனும் திருத்தந்தையால் சிலுவைப் போர்வீரர்களுக்குக் கொடுக்கப்பட்ட பதாகை பின்பு இலத்தீன் எருசலேம் பேரரசின் அடையாளமாக விளங்கியது. இது "சிலுவைப் போர்வீரர்களின் சிலுவை" என அழைக்கப்படும். இது அப்பேரரசின் முதலாவது தலைவராகவிருந்த கோட்பிரி என்பவரால் அணியப்பட்டது. நான்கு சிறிய சிலுவைகளும் நான்கு நற்செய்தி நூல்கள் அல்லது எருசலேமிலிருந்து நாற் திசைக்கும் பரந்து சென்ற கிறிஸ்துவின் வார்த்தை என மாதிரியாகக் கொள்ளப்படுகின்றது. மாற்றீடாக, ஐந்து சிலுவைகளும் இயேசுவின் ஐந்து காயங்களையும் முதல் ஐந்து கிறிஸ்தவ சபைகளையும் அடையாளப்படுத்துவதாகவும் அர்த்தம் கொள்ளப்படும்.

எருசலேம் சிலுவை சியார்சியா நாட்டுக்கொடியிலும், கத்தோலிக்க கய்ரோஸ் ஞான ஒடுக்கத்தின் பின்பு அணியும் பதக்கமாகவும், திருக்கல்லறைத் தேவாலய ஆணையிலும், கனடாவின் ஆளுனரின் சின்னத்திலும் பாவிக்கப்படுகின்றது.

ஒருங்குறி குறியீடு
------------------

ஒருங்குறி குறியீடு பிற அடையாளங்களின் அட்டவணையில் ☩, U+2629 (*CROSS OF JERUSALEM*) காணப்படுகின்றது. ஆயினும், அக்குறியீடு எருசலேம் சிலுவை அல்லாமல் கிரேக்க சிலுவை போன்று காணப்படுகின்றது.

உசாத்துணை
---------

விக்கிமீடியா பொதுவகத்தில்,  
 ***Jerusalem Cross***   
என்பதின் ஊடகங்கள் உள்ளன. 


1. ↑  JERUSALEMPEDIA - Jerusalem Cross
2. ↑  "Jerusalem Cross Tattoo - What Does It Mean?". 2009-04-15 அன்று மூலம் பரணிடப்பட்டது. 2012-07-24 அன்று பார்க்கப்பட்டது.
3. ↑  Jerusalem Cross History
4. ↑  The History and Meaning of the Jerusalem Cross, or the Crusader's Cross
5. ↑  "Equestrian Order of the Holy Sepulchre of Jerusalem". 2012-10-17 அன்று மூலம் பரணிடப்பட்டது. 2012-07-24 அன்று பார்க்கப்பட்டது.
6. ↑  Robert Gerald Guest
டோர்ட்ரெக்ட் மேற்கு நெதர்லாந்துவில் ஒரு நகரம் மற்றும் நகராட்சி ஆகும். இந்த நகரம் தென் ஹாலந்து மாகாணத்தில் அமைந்துள்ளது. இது மாகாணத்தின் நான்காவது பெரிய நகரமாகும். இது 2017 ஆம் ஆண்டில் 118,450 மக்கள்தொகை கொண்டது.[1] நகராட்சி, முழு டோர்ட்ரெக்ட் தீவினையும் உள்ளடக்கியது. டோர்ட்ரெக்ட் ஹாலந்து பகுதியில் உள்ள பழமையான நகரம் ஆகும்.

டோர்ட்ரெக்டின் தற்போதைய பொருளாதாரம் கப்பல் கட்டிடம், மரம் தொழில், மற்றும் எஃகு தொழில் ஆகியவற்றை அடிப்படையாக கொண்டுள்ளது. நெதர்லாந்தின் ஆறாவது பெரிய கடல் துறைமுகத்தை இந்நகரம் கொண்டுள்ளது.[2]

2008 ஆம் ஆண்டில், டோர்ட்ரெக்ட் மக்கள்தொகையில் 17% மக்கள் மேற்கத்திய வம்சாவளியைச் சேர்ந்தவர்கள். 2005 மற்றும் 2008 க்கு இடையில், இந்த எண் மாறவில்லை. அனைத்து மக்கட்தொகைகளும் இளைஞர்களின் பெரும்பகுதிக்குச் சொந்தமானவை, அதே சமயத்தில் உள்நாட்டு மக்களே மிக விரைவாக வயதாகி விட்டனர். ஆறு ஆயிரம் துருக்கியர்கள் டோர்ட்ரெக்டில் வாழ்கின்றனர்.

டச்சு வரலாற்றில் டோர்ட்ரெக்டின் நீண்ட மற்றும் முக்கியமான பங்கின் காரணமாக, இது கலாச்சாரமிக்க நகரமாக உள்ளது.இந்த இடைக்கால நகரம், 950 க்கும் மேற்பட்ட நினைவுச்சின்னங்களைக் கொண்டுள்ளது. இந்நகரத்தில் 7 வரலாற்று தேவாலயங்கள் மற்றும் 6 அருங்காட்சியகங்கள் உள்ளன.
**டோலமைட்டாக்கம்** (*Dolomitization*) என்பது கார்பனேட்டு கனிமம் டோலமைட்டை உருவாக்குகின்ற ஒரு புவியியற் செயல்முறையாகும். இச்செயல்முறையில் மற்றொரு கார்பனேட்டு கனிமமான கால்சைட்டில் உள்ள கால்சியம் அயனிகளை மக்னீசியம் அயனிகள் இடப்பெயர்ச்சி செய்து டோலமைட்டு உருவாகிறது. 
சாப்கா பகுதியில் தண்ணீர் நீராவியாக மாறுவதால் இந்த டோலமைட்டு கனிம மாற்றம் பொதுவாக நிகழ்கிறது. டோலோமைட்டாக்கம் கணிசமான அளவு மறு படிகமாக்கலை உள்ளடக்கியது ஆகும். இந்த செயல்முறையை வேதிவிகிதச் சமன்பாடு விவரிக்கிறது.

2 CaCO3(கால்சைட்டு) + Mg2+ ↔ CaMg(CO3)2(டோலமைட்டு) + Ca2+

கரைசலில் இருக்கும் குறைவான Ca:Mg விகிதம், வினைபடு பொருளின் மேற்பரப்பு, வினைபடு பொருளின் கனிமவியல் பண்புகள், திட்டத்தின் வெப்ப இயங்கியல் நிலைப்புத்தன்மையை முன்னிறுத்தும் உயர் வெப்பநிலைகள், சல்பேட்டு போன்ற இயகக தடுப்பிகளின் இருப்பு உள்ளிட்ட சிறப்பு நிபந்தனைகளை டோலமைட்டாக்கம் சார்ந்துள்ளது 
இயக்கவியல் தடுப்பிகள் மற்றும் உயர் வெப்பநிலைகள் இணக்கமானவையாக இருந்தால், டோலமைட்டின் வெப்ப இயங்கியல் மற்றும் இயக்க நிறைவுக்கு மேற்பட்ட உப்பு சார்ந்த சூழல்களில் டோலமைட்டாக்கம் நிகழ்கிறது. இந்த வகையான சுற்றுச்சூழலில் நன்னீர் மற்றும் கடல்நீர் கலப்பு மண்டலங்கள், சாதாரண் உப்பு முதல் உயர் உப்பு துணையலை சூழல்கள் முதலியவை அடங்கும். 
தேவைகள் அனைத்தும் நிறைவேற்றப்பட்டால் காரச் சூழ்நிலையிலும் டோலமைட்டாக்கம் நிகழ்கிறது. பாக்டீரியா ஒடுக்கம் மற்றும் நொதித்தல் செயல்முறைகள் முதலியவற்றின் செல்வாக்கினால் டோலமைட்டாக்கம் நிகழ்கின்றது. மற்றும் உயர் வெப்பநிலை கொண்ட அதிக உள்ளீடுள்ள கார நிலத்தடி நீர் சூழல்கள் டோலமைட்டாக்கம் நிகழ உகந்தவையாகும் .

மேற்கோள்கள்
-----------

1. 1 2  Machel & Mountjoy 1986.
2. 1 2  Whitaker & Xiao 2010.
3. ↑  Hardie 1987.
4. ↑  Wilson, Hardie & Phillips 1990.
**டோரிஸ்** ( கிரேக்கம் : ἡ Δωρίς : *எத்.* Δωριεύς , *pl.* Δωριῆς , Δωριεῖς ; இலத்தீன்: *Dores* , டோரியன்ஸ்) என்பது பண்டைய கிரேக்கத்தின் ஒரு சிறிய மலை மாவட்டமாகும். இது ஏட்டோலியா, தெற்கு தெசலி, ஓசோலியன் லோக்ரிஸ் மற்றும் போசிஸ் ஆகியவற்றால் சூழப்பட்டுள்ளது. இப்பகுதியானது டோரிய கிரேக்கர்களின் ஆதி தாயகமாகும். இது ஓட்டா மற்றும் பர்னாசஸ் மலைகளுக்கு இடையில் அமைந்துள்ளது. இது செபிசஸின் துணை ஆறான பிண்டஸ் ஆற்றின் பள்ளத்தாக்கைக் கொண்டுள்ளது. இது வெகு தொலைவு வரை பாய்கிறது. பிண்டஸ் இப்போது *அப்போஸ்டோலியா* என்று அழைக்கப்படுகிறது.

நிலவியல்
--------

கிரேக்க வரலாற்றாளர் எரோடோடசால் (viii. 31) மாலிசுக்கும் போசிசுக்கும் இடையில் டோரிஸ் இருப்பதாகவும், 30 ஸ்டேடியா அகலத்தில் இருப்பதாகவும் விவரித்தார். இது அதன் பரந்த பகுதியில் உள்ள அப்போஸ்டோலியாவின் பள்ளத்தாக்கின் பரப்பளவுடன் கிட்டத்தட்ட ஒத்துப்போகிறது. இந்த பள்ளத்தாக்கில் டோரிக் டெட்ராபோலிசை உருவாக்கும் நான்கு நகரங்கள் இருந்தன. அவை எரினியஸ், போயம், சைட்டினியம், பிண்டஸ், அக்கிபாஸ் என்று அழைக்கப்படுகின்றன.  இவற்றில் எரினியஸ், மிக முக்கியமானது, அது *டோரியம்* என்றும் அழைக்கப்படுகிறது.  எவ்வாறாயினும், டோரியன்கள் இந்த குறுகிய நிலப்பரப்புக்குள் தங்களைக் கட்டுப்படுத்திக் கொள்ளாமல் ஓட்டா மலையில் மற்ற இடங்களையும் ஆக்கிரமித்தனர்.

குறிப்புகள்
-----------

1. ↑  Strabo ix. p. 427; William Martin Leake, *Northern Greece*, vol. ii. pp. 72, 92.
2. ↑  Strabo x. p. 427.
3. ↑  Aesch. de Fals. Leg. p. 286.
**டோலா பூர்ணிமா**, **டோலா ஜாத்ரா**, **டூல் உத்சவ்** அல்லது **டீல்** என்றும் பிரபலமாக அறியப்படும் இந்த இந்துப் பண்டிகை விரஜபூமி, வங்காளதேசம் மற்றும் இந்திய மாநிலமான ஒடிசா, அசாம், திரிபுரா மற்றும் மேற்கு வங்காளம் ஆகியவற்றின் முக்கியமான ஹோலி பண்டிகையாகும். இந்த திருவிழா ராதை மற்றும் கிருட்டிணரின் தெய்வீக ஜோடிகளுக்கு அர்ப்பணிக்கப்பட்டுள்ளது. இது பொதுவாகப் பௌர்ணமி இரவு அல்லது *பால்குன்* மாதத்தின் பதினைந்தாம் நாளில் முக்கியமாகக் கோபால சமூகத்தால் கொண்டாடப்படுகிறது.

முக்கியத்துவம்
--------------

### புஷ்டிமார்க்

வல்லபாச்சாரியாரின் புஷ்டிமார்க் பாரம்பரியத்தில், டோலோத்சவம் அதிக உற்சாகத்துடன் கொண்டாடப்படுகிறது. ராதா கிருட்டிணரின் விக்கிரகங்கள் இந்தோலா என்று அழைக்கப்படும் சிறப்பு ஊஞ்சலில் வைக்கப்பட்டு பக்தர்கள் பலவிதமான வண்ணங்களுடன் விளையாடுகிறார்கள். ஹோரி-டோலில் உள்ள ஈர்ப்பின் முக்கிய மையம் சிறீநாதன் கோயில் ஆகும். இது இந்த பாரம்பரியத்தின் முக்கிய வழிபாட்டுத் தலமாகக் கருதப்படுகிறது.

### இராதா வல்லப சம்பிராதயம்

ராதா வல்லப சம்பிரதாயத்திலும், அரிதாசி சம்பிரதாயத்திலும் இந்த விழா வெகு விமரிசையாகக் கொண்டாடப்படுகிறது. இந்த விழாவின் போது இராதா கிருஷ்ணரின் சிலைகள் வழிபாடு செய்யப்பட்டு, வண்ணங்கள் மற்றும் மலர்களால் விழாவைத் தொடங்குகின்றன.

### கௌடிய வைஷ்ணவம்

கௌடிய வைணவத்தில், ராதை மற்றும் கிருட்டிணரின் ஒருங்கிணைந்த அவதாரமாகப் போற்றப்படும் சைதன்யர் மகாபிரபு பிறந்த நாள் என்பதால், இந்த விழா மேலும் முக்கியத்துவம் வாய்ந்தது. இவர் ஒரு சிறந்த துறவி மற்றும் தத்துவஞானி ஆவார். சைத்தன்யர் இந்தியாவில் பக்தி இயக்கத்தை வளர்ப்பதில் முக்கிய பங்கு வகித்தார். இவர் கௌடிய வைணவ மரபை நிறுவியவரும் ஆவார்.

கொண்டாட்டம்
-----------

டோல் பூர்ணிமா புனித நாளில், கிருஷ்ணர் மற்றும் அவரது அன்புக்குரிய ராதையின் மூர்த்திகள், வண்ணப் பொடிகளால் அலங்கரிக்கப்பட்டு, பூசப்பட்டுள்ளனர். விரஜபூமி, வங்காளம், ஒடிசா மற்றும் அசாம் ஆகிய மாநிலங்களில், இராதா கிருஷ்ணரின் மூர்த்திகள் பூக்கள், இலை, வண்ண ஆடைகள் மற்றும் காகிதங்களால் அலங்கரிக்கப்பட்ட பல்லக்கில் ஊர்வலமாக எடுத்துச் செல்லப்படுகிறார்கள். ஊர்வலம் இசை, சங்குகள் முழங்க, எக்காளக் கொம்புகள் மற்றும் 'ஜெய்' (வெற்றி) மற்றும் '*ஹோரி போலா*' என்ற முழக்கங்களுடன் முன்னோக்கிச் செல்கிறது.

அசாம் பிராந்தியத்தில், 16ஆம் நூற்றாண்டின் அசாமியக் கவிஞர் மாதவ்தேவின் "*பாகு கேலே கொருணமோய்*" போன்ற பாடல்களைப் பாடுவதன் மூலம் திருவிழா குறிக்கப்படுகிறது, குறிப்பாக பார்பெட்டா சத்ராவில். 15ஆம் நூற்றாண்டின் துறவியும், கலைஞரும், சமூக சீர்திருத்தவாதியுமான சிறீமந்தா சங்கர்தேவ் அசாமின் நகோனில் உள்ள போர்டோவாவில் டோல் கொண்டாடினார். பாரம்பரியமாகப் பூக்களால் செய்யப்பட்ட வண்ணங்களுடன் விளையாடுவதும் இத்திருவிழாவில் ஒரு நிகழ்வாகும்.

மேலும் பார்க்கவும்
------------------

* ஹோலி
* லத்மர் ஹோலி
* ஓல்லா மொகல்லா

நூல் பட்டியல்
-------------

* வர்மா, வனிஷ் (2002).*இந்தியாவின் விரதங்கள் மற்றும் பண்டிகைகள்*. புது தில்லி: டயமண்ட் பாக்கெட் புக்ஸ்.

மேற்கோள்கள்
-----------

1. ↑  "Borpetar Mormadhor Deul".
2. ↑  "www.gopabandhuacademy.gov.in" (PDF).
3. ↑  "Holi (Phalguna-purnima or Dol-purnima)". 2013-03-21 அன்று மூலம் பரணிடப்பட்டது. 2023-03-11 அன்று பார்க்கப்பட்டது.
4. ↑  Huzuri, Dhaneswar. "Doul Utsow Aru Iyar Tatporzyo". *Vikaspedia*. 2018-04-05 அன்று மூலம் பரணிடப்பட்டது. 22 May 2021 அன்று பார்க்கப்பட்டது.

வெளி இணைப்புகள்
---------------

* பட், எஸ்சி, பார்கவா, கோபால் கே. (2006) *இந்திய மாநிலங்கள் மற்றும் யூனியன் பிரதேசங்களின் நிலம் மற்றும் மக்கள் 36 தொகுதிகளில்.* *ஒரிசா · தொகுதி 21*. கல்பாஸ்
லினி காக்சு**லினி காக்சு** ( Lynne Cox 1957) என்பவர் அமெரிக்க நீச்சல் வீராங்கனை, நூலாசிரியர் மற்றும் நெறிப்படுத்தும் பேச்சாளர் ஆவார். ஐக்கிய அமெரிக்காவுக்கும் சோவியத் யூனியனுக்கும் இடையில் பெரிங் என்னும் நீரிணையில் 1987 ஆகத்து 7 இல் கடலில் நீச்சல் அடித்து, சாதனை படைத்தார். இதன் விளைவாக, நல்ல செயலாக, அந்தக் காலத்தில் அமெரிக்காவுக்கும் சோவியத் யூனியனுக்கும் இடையே நிலவி வந்த பனிப்போரை நிறுத்துவதற்கு இவரது அருஞ்செயல் வசதியாக அமைந்தது.

அடுத்த ஆண்டில் அமெரிக்க அரசுத் தலைவர் ரானல்ட் ரேகன் உடன் அணு சக்தி ஒப்பந்தம் ஆன போது சோவியத் யூனியன் தலைவர் மிக்கைல் கொர்பச்சோவ், லினி காக்சு செய்த சாதனையைப் பாராட்டிப் பேசினார்.

அமெரிக்காவின் லிட்டில் டியோமிட் தீவுக்கும், சோவியத் யூனியன் பிக் டியோமிட் தீவுக்கும் இடையில் உள்ள 2.7 மைல்கள்
தொலைவை 2 மணி 5 நிமிடங்களில் நீந்திக் கடந்தார். அப்பொழுதில் கடல் நீர் மிகவும் குளிர் நிலையில் இருந்தது.

பிற சாதனைகள் வரலாறு
-------------------

லினி காக்சுக்கு நீச்சல் பயிற்சி அளிக்கும் நோக்கத்துடன், நியூ ஆம்ப்சயரிலிருந்து கலிபோர்னியாவுக்கு இவருடைய பெற்றோர்கள் குடியேறினர். காக்சு தம் நண்பர்களுடன் கேடலினா தீவு கால்வாயை நீந்திக் கடந்தார். 
1972 மற்றும் 1973 ஆம் ஆண்டுகளில் இங்கிலாந்திலிருந்து பிரான்சு வரை இங்கிலீசு கால்வாயை இரண்டுமுறை காக்சு நீந்திக் கடந்து சாதனை படைத்தார்.
1975இல் நியூசிலாந்தின் 16 கிலோமீட்டர் தொலைவு குக் நீரிணையில் 10 டிகிரி வெப்ப நிலை கடல் நீரில் நீந்தினார். இந்தச் சாதனை செய்த முதல் பெண் என்ற பெருமையைப் பெற்றார். 
சிலி நாட்டின் மகெல்லன் நீரிணையில் நீந்திய முதல் வீரர் என்றும் தென்னாப்பிரிக்காவில் கேப் ஆப் குட் ஹோப்பில் வெற்றி பெற்ற முதல் வீரர் என்றும் பெயர் பெற்றார்.
அண்டார்க்டிகா கடலில் 1.6 கிலோமீட்டர் தொலைவு நீந்தினார். இதன் பட்டறிவு நிலைகளை ஸ்விம்மிங் டு அண்டார்க்டிகா என்னும் நூலில் விவரித்துள்ளார்.

எழுதிய நூல்கள்
--------------

* ஸ்விம்மிங் டு அண்டார்க்டிகா (2004)
* கிரேசன் (2006)
* சவுத் வித் தி சண் (2011)
* ஓப்பன் வாட்டர் ஸ்விம்மிங் மானுவல் (2013)
* எலிசபெத் குவீன் ஆப் தி ஸீஸ் (2014)
* ஸ்விம்மிங் இன் தி சிங்க் (2016)

பெற்ற விருதுகள்
---------------

* 2014 இல் கலிபோர்னியா புத்தக விருதுகள்
* 2015 இல் இர்மா பிலாக் விருது
* ஆஸ்டிராய்ட் 37588 லினிகாக்சு என்று இவரைப் பெருமைப்படுத்திப் பெயர் சூட்டப்பட்டது.

மேற்கோள்
--------

1. ↑  "Lynne Cox swims into communist territory". History. 7 August 2017 அன்று பார்க்கப்பட்டது.
2. ↑
3. ↑
**ஈய(II) பெர்குளோரேட்டு** (*Lead(II) perchlorate*) Pb(ClO4)2·xH2O என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு வேதியியல் சேர்மமாகும். வாய்ப்பாட்டிலுள்ள x இன் மதிப்பு 0,1 அல்லது 3 என மாறுபடும். வெண்மை நிறத்தில் காணப்படும் இச் சேர்மம் அதிக அளவில் நீருறிஞ்சும் தன்மை கொண்டதாகவும் தண்ணீரில் நன்கு கரையக்கூடியதாகவும் உள்ளது.

தயாரிப்பு
---------

ஈய(II) ஆக்சைடு, ஈயக் கார்பனேட்டு, அல்லது காரீய(II) நைட்ரேட்டு ஆகியவற்றுடன் பெர்குளோரிக் அமிலத்தைச் சேர்த்து வினைபுரியச் செய்தால் ஈய பெர்குளோரேட்டு முந்நீரேற்று உருவாகிறது. 

Pb(NO3)2 + HClO4 → Pb(ClO4)2 + HNO3
.
அதிகப்படியான பெர்குளோரிக் அமிலம் முதலில் கரைசலை 125 ° செல்சியசு வெப்பநிலைக்கு சூடாக்கி, பின்னர் 160 °செல்சியசு வெப்பநிலைக்கு ஈரமான காற்றின் கீழ் சூடாக்கி, அமிலத்தை இருநீரேற்றாக மாற்றுவதன் மூலம் அதிகப்படியான பெர்குளோரிக் அமிலத்தை அகற்றலாம். ஈய பெர்குளோரேட்டு முந்நீரேற்றை நீரற்ற சூழலில் பாசுபரசு பெண்டாக்சைடுடன் சேர்த்து 120 பாகை செல்சியசு வெப்பநிலைக்கு சூடுபடுத்தி நீரற்ற Pb(ClO4)2 உப்பை தயாரிக்கலாம். முந்நீரேற்று 83 பாகை செல்சியசு வெப்பநிலையில் உருகும். நீரற்ற உப்பு 250 ° செல்சியசு வெப்பநிலையில் ஈயம்(II) குளோரைடு மற்றும் ஈயம்(II) ஆக்சைடாக சிதைகிறது. முந்நீரேற்றை பகுதியளவு நீர் நீக்கம் செய்து ஒற்றைநீரேற்றை தயாரிக்க முடியும். இந்த ஒற்றை நீரேற்று 103 பாகை செல்சியசு வெப்பநிலையில் நீராற்பகுப்புக்கு உட்படுகிறது. 

மெத்தனாலில் உள்ள நீரற்ற ஈயம்(II) பெர்குளோரேட்டின் கரைசல் வெடிக்கும் தன்மை கொண்டது.

மேற்கோள்கள்
-----------

1. ↑  H. H. Willard; J. L. Kassner (1930). "PREPARATION AND PROPERTIES OF LEAD PERCHLORATE" (in en). *Journal of the American Chemical Society* (ACS Publications) **52** (6): 2391–2396. doi:10.1021/ja01369a027.
2. ↑  A. V. Dudin (1993). "Water-vapor pressure and thermodynamics of the dehydration of manganese, nickel, cadmium, and lead perchlorate hydrates" (in en). *Russian Chemical Bulletin* **42**: 417–421. doi:10.1007/BF00698419.
செயற்கைக்கோள் படம் காட்டும் புயல்.

**2015 பாக்கித்தான் புயல்** *(2015 Pakistan Cyclone)* 2015 ஆம் ஆண்டு ஏப்ரல் 26 ஞாயிற்றுக்கிழமை இரவு வடமேற்கு பாக்கித்தானை கடுமையாகத் தாக்கியது. பெசாவர், நவ்செரா மற்றும் சார்சாத்தா நகரங்களில் கணிசமான சேதம் ஏற்பட்டது. புயல் காரணமாக கனமழை பொழிவும் மணிக்கு 120 கிமீ (அல்லது ஒரு மணி நேரத்திற்கு 75 மைல்களுக்கு மேல்) வேகத்துடன் கூடிய சூறைக் காற்றுடன் கூடிய மழையும் பெய்தது. புயல் உண்டாக்கிய சேதம் காரணமாக 45 பேர் கொல்லப்பட்டனர் மற்றும் 200 எண்ணிக்கைக்கும் மேற்பட்டோர் காயமுற்றனர். 

ஏற்கனவே 2015 ஆம் ஆண்டு பிப்ரவரியில் ஏற்பட்ட மழைப்பொழிவில் பாக்கித்தானின் சில இடங்களில் ஒரு மீட்டர் (அல்லது மூன்று அடி ஆழம்) வரை வெள்ளத்தில் மூழ்கியிருந்த பகுதியில் மீண்டும் புயல் ஏற்பட்டது. இதனால் பல கட்டிடங்களின் சுவர்கள் மற்றும் கூரைகள் உடைந்தன. பல மின் கம்பங்கள் அடித்துச் செல்லப்பட்டன. கிராமப்புற பெசாவர் மற்றும் சார்சாத்தா பகுதிகளில் இருந்த கால்நடைகள், கோதுமை பயிர்கள் மற்றும் பழத்தோட்டங்கள் முதலியன அடித்துச் செல்லப்பட்டு பெரும் சேதம் ஏற்பட்டது. 

புயலுக்குப் பிறகு மக்களில் பலர் காயமடைந்த நிலையில் குடிநீர், உணவு, தங்குமிடம் ஆகியவை இல்லாமல் அவதிப்பட்டனர். பாதிக்கப்பட்ட பகுதிகளில் மீட்புப்பணி முயற்சிகளுக்கு உதவுவதற்காக கைபர் பக்துன்வா அரசு மீட்புக்குழுவை அமைத்து பாதிப்புக்கு உள்ளான பகுதிகளுக்கு அனுப்பியது 

பத்திரிகைகளில் இப்புயல் "சிறிய-சூறாவளி" என பெயரிடப்பட்டிருந்தது. செயற்கைக்கோள் படம் (படம் ) மற்றும் வானிலை ஆய்வு தரவுகள் இப்புயல் ஒரு இலேசான சூறாவளி அல்ல ஆனால் வெப்பச்சலனத்தினால் தோன்றிய நடுத்தர அளவு சூறாவளியின் வடிவம் என்று குறிப்பிடுகின்றன. இச்சூறாவளியால் இடி மின்னலுடன் கூடிய டொர்னாடோ அல்லது டெரெக்கோ எனப்படும் அதிவேக சுழல் காற்றை உருவாக்க முடியும் என்று பரிந்துரைத்தன.

முன்னதாக ஏற்பட்ட பூகம்பத்தில் தப்பிப்பிழைத்தவர்களுக்கு உதவுவதற்காக நேபாளத்திலிருந்து உதவிப்பொருட்களுடன் வரவிருந்த இரண்டு விமானங்களை பாக்கித்தான் இராணுவம் இரத்து செய்ய கட்டாயப்படுத்தியது .

மேற்கோள்கள்
-----------

1. 1 2 3 4  Agence France-Presse (27 April 2015). "Pakistan 'mini-cyclone' death toll rises to 44: officials". *Reliefweb.int*. Agence France-Presse. 25 November 2015 அன்று பார்க்கப்பட்டது.
2. 1 2 3 4  Ali, Zulfiqar (28 April 2015). "Mini-cyclone death toll rises to 45". *Dawn.com*. Dawn. 25 November 2015 அன்று பார்க்கப்பட்டது.
3. ↑  ReliefWeb. "Pakistan: Floods - Apr 2015". *Reliefweb.int*. OCHA. 25 November 2015 அன்று பார்க்கப்பட்டது.
4. ↑  Reuters (2015-04-27). "Mini-cyclone kills at least 45 people in north Pakistan" (in en-GB). *The Guardian*. .

புற இணைப்புகள்
--------------

* New York Times video coverage of storm
* OCHA's Flood Impact Update map of Pakistan, as of September 2015
* Balochistan Provincial Disaster Management Authority (PDMA)
* Ongoing world disasters monitored by ReliefWeb
**கிருஷ்ணா சந்திரா பந்த்** (ஆகஸ்ட் 10, 1931 - 15 நவம்பர் 2012) ஒரு இந்திய நாடாளுமன்ற உறுப்பினர். அவர் ஒரு  இந்திய அரசில் கேபினட் அமைச்சராக இருந்தாா். பல்வேறு காலகட்டங்களில் பல அரசியல் நிலைகளில் 37 ஆண்டுகள் இருந்தாா்.

ஆரம்ப வாழ்க்கை மற்றும் குடும்பம்
--------------------------------

கிருஷ்ணா சந்திரா பந்த் (கே. சி. பந்த்),  *"ராஜா"*  என அழைக்கப்படுகிறாா்தா. இவா் சுதந்திர போராட்ட தந்தையான கோவிந்த பல்லாபி பந்த் மற்றும் காலவதி ஆகியோருக்கு மகனாக  ஆகஸ்ட் 10, 1931 பிறந்தாா். இவா் பிறந்த இடம்  ஐக்கிய மாகாணங்கள் (இப்போது உத்தரகண்ட்) போவாலி - குமாவோன் என்ற இமயமலை பகுதி ஆகும். தனது ஆரம்ப காலத்தை நைனிடாலில் கழித்தாா். தனது பள்ளி படிப்பை  நைனிடாலில் உள்ள  செயின்ட் ஜோசப் கல்லூரியில் கழித்தாா். சுகந்திற்குப் பிறகு லக்னோ சென்றாா்.  சுதந்திரத்திற்கு பின் அவரது தந்தை உத்தரப் பிரதேச மாநில முதலமைச்சராக   நியமிக்கப்பட்டார். 1957-ல், அவரது திருமணம் இலா பந்த்  உடன் நைனிடாலில் நடந்தது.

மரணம்
-----

கிருஷ்ணா சந்திரா பந்த் 15 நவம்பர் 2012 பின்வரும் ஒரு மாரடைப்பு வயதில் 81 அன்று இறந்தார். அவர் இடது பின்னால் அவா் இறந்தபின் மனைவி இலா பந்த் மற்றும் இரண்டு மகன்கள் இருந்தனா்.

மேலும் பாா்க்க
--------------

* கோவிந்த் பலாப் பன்ட்
* இலா பன்ட்

குறிப்புகள்
-----------

1. ↑  "An old school politician: Krishna Chandra Pant". *தி எகனாமிக் டைம்ஸ்*. The Times Group. 15 November 2012. 13 February 2016 அன்று பார்க்கப்பட்டது.
2. ↑  "Former Defence Minister KC Pant dead". NDTV.com. 15 November 2012. 15 November 2012 அன்று பார்க்கப்பட்டது.
3. ↑  "Former defence minister K.C. Pant passes away; PM and Antony offer condolences". India Today. 15 November 2012.
**கே. சுகுமாரனுண்ணி** (K. Sukumaranunni) இந்தியாவின் கேரளாவைச் சேர்ந்த ஒர் ஆசிரியர் ஆவார். சேவை சங்க ஆர்வலர், சிறுகதை எழுத்தாளர் மற்றும் அரசியல்வாதி என பன்முகங்களுடன் இயங்கினார். 5 ஆவது கேரள சட்டமன்றத்தில் சிறீ கிருட்டிணாபுரம் சட்டமன்ற தொகுதியை பிரதிநிதித்துவப்படுத்தினார்.

சுயசரிதை
--------

சின்னம்மாளு வயங்காரம்மாவின் மகனாக 1929 ஆம் ஆண்டு ஏப்ரல் 11 ஆம் தேதி கே.சுகுமாரனுண்ணி பிறந்தார்.  1984 ஆம் ஆண்டு சூலை மாதம் 13 ஆம் தேதியன்று இறந்தார்.

அரசியல் வாழ்க்கை
----------------

இந்திய தேசிய காங்கிரசு கட்சியின் உறுப்பினராக, சுகுமாரனுண்ணி அகில இந்திய காங்கிரசு கட்சி மற்றும் கேரள பிரதேச காங்கிரசு கட்சி ஆகியவற்றில் உறுப்பினராகவும், பாலக்காடு மாவட்ட காங்கிரசு கட்சியின் பொருளாளராகவும் பணியாற்றினார்.  ஆசிரியராகப் பணிபுரியும் போது, அகில இந்திய கல்விச் சங்கங்களின் கூட்டமைப்பின் பொருளாளர், பொதுச் செயலர், கேரள உதவி பெறும் தொடக்க ஆசிரியர் சங்கத்தின் மாநிலத் தலைவர், ஆசிரியர் பிரிவு மாநில ஒருங்கிணைப்பாளர் எனப் பல பதவிகளை வகித்துள்ளார். 

சுகுமாரனுண்ணி 5 ஆவது கேரள சட்டமன்றத்தில் சிறீகிருட்டிணாபுரம் சட்டமன்றத் தொகுதியைப் பிரதிநிதித்துவப்படுத்தினார்.

இலக்கியப் படைப்புகள்
--------------------

* *உன்னதி*, சிறுகதைகள் (1957)
* *ராசன்*, சிறுகதைகள் (1959)

மரபு
----

ஆசிரியராகவும் பணியாற்றிய இவரை கௌரவிக்கும் வகையில், சுகுமாரனுன்னி கல்வி அறக்கட்டளை சுகுமாரனுண்ணி விருதை ஏற்படுத்தியது.  10,001 இந்திய ரூபாய் ரொக்கப் பரிசு, நினைவுப் பரிசு மற்றும் பாராட்டுப் பத்திரம் அடங்கிய இவ்விருது கேரள மாநிலத்தில் சிறந்த ஆசிரியர்களுக்கு வழங்கப்படுகிறது.

மேற்கோள்கள்
-----------

1. 1 2 3 4 5 6  "Members - Kerala Legislature". *www.niyamasabha.org*.
2. 1 2  "മികച്ച അദ്ധ്യാപകർക്ക് നൽകുന്ന സുകുമാരനുണ്ണി അവാർഡ് എം സലാഹുദ്ദീന്". *Sathyam Online*. 9 July 2021. .
நேரியல் இயற்கணிதத்தில் **வீச்சளவை-சுழிவளவை தேற்றம்**  (Rank-Nullity Theorem) அடிப்படைத் தேற்றங்களில் முதன்மையானது. ஒரு முடிவுறு பரிமாணமுள்ள திசையன் வெளியிலிருந்து மற்றொரு திசையன் வெளிக்குப் போகும் ஒரு நேரியல் கோப்பைப் பற்றிய பற்பல விவரங்கள் இத்தேற்றத்திலிருந்துதான் தொடங்குகின்றன. ஒரு நேரியல் கோப்பு {\displaystyle T:U\rightarrow V} இனுடைய வீச்சின் பரிமாணம் **வீச்சளவை** என்றும் அதன் சுழிவின் பரிமாணம் **சுழிவளவை** என்றும் சொல்லப்படும். அவ்விரண்டு பரிமாணங்களின் கூட்டுத்தொகை dimU க்குச்சமம் என்பதுதான் இத்தேற்றம்.

தேற்றம்
-------

{\displaystyle T:U\rightarrow V} ஒரு நேரியல் கோப்பு என்றும் U வின் பரிமாணம் p என்றும் கொள்.

{\displaystyle R(T)=T} இன் வீச்சு; அ-து {\displaystyle \{v\in V:U} விலுள்ள ஏதோ ஒரு {\displaystyle u} க்கு {\displaystyle T(u)=v\}}

{\displaystyle N(T)=T} இன் சுழிவு, அ-து {\displaystyle \{u\in U:T(u)=0\}}

{\displaystyle r(T)} = வீச்சளவை = {\displaystyle R(T)} இன் பரிமாணம்.

{\displaystyle n(T)} = சுழிவளவை = {\displaystyle N(T)} இன் பரிமாணம்.

என்றால், {\displaystyle r(T)+n(T)=p}

விளைவுகள்
---------

* {\displaystyle T:U\rightarrow V} ஒரு நேரியல் முழுக்கோப்பு என்றும் {\displaystyle U} வின் பரிமாணம் {\displaystyle p} என்றும் கொள்.

இப்பொழுது, {\displaystyle T} ஒரு உள்ளிடுகோப்பாக இருந்தால், இருந்தால் தான், {\displaystyle dimV=p}

* {\displaystyle U,V} இரண்டும் முடிவுறு பரிமாணமுள்ள திசையன் வெளிகள் என்றால்,

ஒரு நேரியல் கோப்பு {\displaystyle T:\rightarrow V} உள்ளிடுகோப்பாக இருந்தால், இருந்தால்தான், அது முழுக்கோப்பாக இருக்கும்.
* {\displaystyle U,V} இரண்டும் {\displaystyle p}-பரிமாணமுள்ள திசையன் வெளிகள் என்றும், {\displaystyle T:U\rightarrow V} ஒரு நேரியல் கோப்பு என்றும் கொள்.

இப்பொழுது, பின்வரும் வாசகங்களெல்லாம் ஒன்றுக்கொன்று சமானம்:
(அ) {\displaystyle T} ஒரு வழுவிலா கோப்பு; அ-து, ஒன்றுக்கொன்று இயைபான கோப்பு, மற்றும் முழுக்கோப்பு.
(ஆ) {\displaystyle T} ஒரு உள்ளிடு கோப்பு
(இ) {\displaystyle T,U} விலுள்ள நேரியல் சார்பற்ற உட்கணங்களை {\displaystyle V} இன் நேரியல் சார்பற்ற உட்கணங்களாக உருமாற்றுகிறது.
(ஈ) {\displaystyle T,U} வினுடைய ஒவ்வொரு அடுக்களத்தையும் {\displaystyle V} இன் ஒரு அடுக்களமாக மாற்றுகிறது.
(உ) {\displaystyle T} ஒரு முழுக்கோப்பு
(ஊ) {\displaystyle T} இன் வீச்சளவை {\displaystyle r(T)=p}
(எ) {\displaystyle T} இன் சுழிவளவை {\displaystyle n(T)=0}
(ஏ) {\displaystyle T^{-1}} க்கு இருப்பு உண்டு.
* {\displaystyle p}-பரிமாணமுள்ள மெய்யெண் திசையன் வெளி எதுவும் {\displaystyle {V\_{p}}^{\mathbf {R} }} உடன் சம அமைவியமுள்ளது.
* {\displaystyle p}-பரிமாணமுள்ள சிக்கலெண் திசையன் வெளி எதுவும் {\displaystyle {V\_{p}}^{\mathbf {C} }} உடன் சம அமைவியமுள்ளது.

துணை நூல்கள்
------------

* Serge Lang. Introduction to Linear Algebra. 1986. Springer Science, Inc. New York. ISBN 0-387-96205-0.
* V. Krishnamurthy, V.P. Mainra & J.L. Arora.An Introduction to Linear Algebra. 1976. Affiliated East West Press PVT Ltd. New Delhi. ISBN 81-85095-15-9
**அங்குத்தி சுனை அருவி** (*Anguthi sunai water falls*) என்பது தமிழ்நாட்டின், சவ்வாது மலை அடிவாரத்தில் உள்ளது. சவ்வாது மலை வேலூர் மாவட்டத்துக்கு உட்பட்டதாக இருந்தாலும், இந்த அருவி அமைந்துள்ள சவ்வாது மலை அடிவாரம் கிருட்டிணகிரி மாவட்டத்துக்கு உட்பட்ட பகுதியாகும். இது கிருஷ்ணகிரி மாவட்டம், சிங்காரப்பேட்டை - திருப்பத்தூர் சாலையில் சிங்காரப்பேட்டையில் இருந்து 7வது கி.மீட்டரில் அமைந்துள்ள கோவிந்தாபுரம் எனும் கிராமத்தில் இருந்து கிழக்கே செல்லும் சாலையில் 5வது கி.மீட்டரில் ஜவ்வாது மலை அடிவாரத்தில் அமைந்துள்ளது.

சிறப்பு
-------

இந்த இடம் ஜவ்வாது மலை அடிவாரத்தில் மக்கள் அதிக நடமாட்டம் இல்லாத பகுதியில் அமைந்துள்ளதால் சுற்றுச் சூழல் பாதுகாப்பு மிக்க இடமாக அறிவிக்கப்பட்டு வனத்துறையின் கட்டுப்பாட்டின் கீழ் பராமரிக்கப்பட்டு வருகிறது.

சுற்றுலாப் பயணிகளால் பார்க்கப்படும் இடங்கள்
-------------------------------------------

* சஞ்சீவிராயன் திருக்கோயில்
* திரௌபதி அம்மன் திருக்கோயில்
* முருகன் திருக்கோயில்

ஒளிப்படத் தொகுப்பு
------------------

* 
* 
*

மேற்கோள்கள்
-----------

1. ↑  "TNFOREST :: Tamil Nadu Forest Department". *www.forests.tn.gov.in*. 2022-09-25 அன்று பார்க்கப்பட்டது.
2. ↑  Sabarish (2018-06-14). "காகங்களை அலற வைக்கும் அங்குத்தி அருவி ! பாண்டவர்களின் சாபமும், பின்னணியும்..!".. 2022-09-25 அன்று பார்க்கப்பட்டது. External link in `|website=` (உதவி)
**மலேசியாவின் உயிரி எரிபொருள் கொள்கை** (*Biofuel policy of Malaysia*) மலேசியாவின் தேசிய உயிரி எரிபொருள் கொள்கை ஆவணத்தில் ஆவணப்படுத்தப்பட்டுள்ளது.

பங்குதாரர்கள்
-------------

சப்பானை தளமாகக் கொண்ட தீசல் இயந்திரங்கள் தயாரிக்கும் யன்மார் நிறுவனம் பாமாயில் உயிரிதீசலின் வளர்ச்சி குறித்து ஆராய்ச்சி செய்ய மலேசியாவில் ஒரு ஆராய்ச்சி வசதியை உருவாக்க திட்டமிட்டது. நிறுவனத்தின் இயந்திரங்கள் மற்றும் மின் உற்பத்தி இயந்திரங்களுக்காக அந்நிறுவனம் உருவாக்கும் தொழில்துறை தீசல்களுக்கு மாற்றாக உயிரி தீசலை உருவாக்கி சோதிக்க திட்டமிட்டது. இதற்காக மலேசிய நகரமான கோத்தா கினபாலுவில் ஆராய்ச்சி வசதியை அமைத்தது.

பெட்ரோல் நிலையங்களில் அறிமுகம்
------------------------------

2014 ஆம் ஆண்டு பல தாமதங்களுக்குப் பிறகு, மலேசியா நாடு முழுவதும் உள்ள பெரும்பாலான பெட்ரோல் நிலையங்களில் பி5 உயிரிதீசல் விற்பனை படிப்படியாக அறிமுகப்படுத்தப்பட்டது. 

பி5 உயிரிதீசல் என்பது 5% பாமாயில் அல்லது பாம் மெத்தில் எசுத்தர் மற்றும் தீசல் ஆகியவற்றின் கலவையாகும். இந்த பனை உயிரிடீசல் பயன்பாட்டு முயற்சிக்கு, நாட்டில் மானிய மற்றும் மானியமில்லாத இரு துறைகளையும் ஆதரிக்க ஆண்டுக்கு 500,000 டன் பாம் மெத்தில் எசுத்தர் தேவை என மதிப்பிடப்பட்டுள்ளது.

பிற்காலத்தில் பி7 உயிரிதீசல் பி5 உயிரிதீசலுக்கு மாற்றாக மாற்றப்படும் எனவும் திட்டமிடப்பட்டுள்ளது.

மேற்கோள்கள்
-----------

1. ↑
2. ↑
3. ↑
4. ↑
5. ↑
**மலேசியா டுடே** (*Malaysia Today*, *மலேசியா இன்று*) என்பது மலேசியாவில் புகழ்பெற்ற ஒரு வலைத் தளம் ஆகும். மலேசியாவின் ஆளும் கட்சியான பாரிசான் நேசனல், எதிர்க்கட்சிகளான ஜனநாயக செயல் கட்சி, சரவாக் தேசியக் கட்சி, மக்கள் நீதிக் கட்சி ஆகியவற்றின் குறை நிறைகளை ஆராய்வதில், இந்த வலத் தளம் சிறப்பு பெற்று விளங்குகிறது. இதன் ஆசிரியர் ராஜா பெத்ரா கமாருடின். இவர் மலேசியாவில் முன்னாள் அரசியல் கைதியாகும். 

2004 ஆகஸ்டு மாதம், இந்த வலைத்தளம் தோற்றுவிக்கப்பட்டதில் இருந்து, 100 மில்லியன் பேர் வருகை புரிந்துள்ளனர். மலேசியாவின் மிகப் பிரபலமான நியூ ஸ்ரேட்ஸ் நாளிதழின் வாசகர் எண்ணிக்கையைவிட இந்த வலைத்தளம் கூடுதலான வாசகர் எண்ணிக்கையைக் கொண்டுள்ளது.

இப்போது நாள் ஒன்றுக்கு 1.5 மில்லியன் பேர் அந்த வலைத்தளத்திற்கு வருகை புரிகின்றனர் என்று மலேசியாவின் ‘தி ஸ்டார்’ நாளிதழ் கூறுகிறது. மலேசியாவின் தலைசிறந்த பத்து அரசியல் வலைத்தளங்களில் மலேசியா டுடே வலைத்தளமும் ஒன்றாகும். இந்த வலைத்தளம் மலேசியாவிற்கு அருகாமையில் இருக்கும் சிங்கப்பூரில் இருந்து தன் சேவையைத் தொடர்கிறது.

மேற்கோள்கள்
-----------

1. ↑  Malaysia Today. Independent News Portal in Malaysia.
டார்ட்டாக்ளியா, *Terza risposta data a messer Hieronimo Cardano et a messer Lodovico Ferraro*, 1547
**லொடோவிக்கோ டி பெராரி** (*Lodovico de Ferrari*, 2 பெப்ரவரி 1522 – 5 அக்டோபர் 1565) என்பவர் ஒரு இத்தாலியக் கணிதவியலாளர் ஆவார். கணிதத்தில் நாற்படிச் சமன்பாட்டிற்கு இயற்கணிதத் தீர்வு கண்டுபிடித்தவர்.

இத்தாலியின் பொலோனியா நகரில் பிறந்தவர் லொடோவிக்கோ. இவரின் பாட்டனார் பார்த்தலோமியோ டி பெராரி மிலான் நகரில் இருந்து பொலோனியாவிற்குக் கட்டாயமாக வெளியேற்றப்பட்டார். லொடோவிக்கோ தனது பணியை கார்டானோவின் வேலையாளாகத் தொடங்கினார். சிறு வயதிலேயே மிகவும் அறிவுக் கூர்மையுடையவராகக் காணப்பட்டமையினால், அவரை கார்டானோ தனது மாணவனாகச் சேர்த்துக் கொண்டு கணிதம் படிப்பித்தார். கார்டானோ இருபடிச் சமன்பாடு, முப்படியச் சமன்பாடுகளை நிறுவியதற்குப் பெரும் உதவியாக இருந்தார் லொதோவிக்கோ. இவற்றை முன்மாதிரியாகக் கொண்டு தானாகவே நாற்பட்சி சமன்பாட்டிற்கான தீர்வைக் கண்டுபிடித்தார். இத்தீர்வு கார்டானோவின் Ars Magna என்ற நூலில் உரிய இடத்தில் இடம்பெற்றது. தனது பதின்ம வயதிலேயே, உரோமில் ஆசிரியத் தொழிலாற்றும் பணி கிடைத்தது. 17வது வயதில் ஒரு சண்டையில் தன் வலது கை விரல்களை எல்லாம் இழந்தார். 1549 இலிருந்து ஏழு ஆண்டுகள் மிலான் நகரில் நிலச்சார்பதிவாளர் அலுவலகத்தில் பணி புரிந்தார். பெராரி 42-வது அகவையில் செல்வச்செழிப்புடன் இளைப்பாறினார்.:300 பின்னர் இவர் தனது சகோதரி மடெலினாவுடன் பொலோனியாவில் வாழ்ந்து வந்தார். 1565 இல் பொலோனியா பல்கலைக்கழகத்தில் கணிதப் பேராசிரியராகப் பணியாற்றினார். சிறிது காலத்தின் பின்னர் இவர் காலமானார். அவர் உடன் பிறந்தவள் அவரை நஞ்சு வைத்துக் கொன்றுவிட்டதாக ஒரு வதந்தியும் உலவியது.:18

கார்டானோ-டார்ட்டாக்ளியா சமன்பாடு
--------------------------------

1535 இல், முப்படியச் சமன்பாடுகளின் தீர்வு தொடர்பாக பெராரிக்கும், அவரது சமகாலத்தவருமான டார்ட்டாக்ளியாவுக்கும் இடையே சர்ச்சை கிளம்பியது. பெராரியின் ஆசிரியரையும், முந்தைய ஆசிரியர் கார்டானோவையும் அழிக்க டார்ட்டாக்ளியா தனது வாழ்நாள் முழுவதையும் அர்ப்பணித்ததாக பரவலான கதைகள் உலவின. ஆனாலும் இவை புனையப்பட்டதாகக் கூறப்படுகிறது. இன்றைய கணித வரலாற்றாளர்கள் முப்படிச் சமன்பாடுகளின் தீர்வுக்கு கார்டானோ, மற்றும் டார்ட்டாக்ளியா இருவரும் பங்களித்ததாகக் கூறி அத்தீர்வை "கார்டானோ-டார்ட்டாக்ளியா சமன்பாடு" என அழைக்கின்ரனர்.

மேற்கோள்கள்
-----------

1. ↑  Smith, D. E. *History of Mathematics*, Vol 1 (நியூயார்க்: Dover Publications, 1958), p. 300.
2. ↑  Gindikin, S. *Tales of Mathematicians and Physicists* (A. Shuchat, Trans.). Springer; 2007. ISBN 978-0-387-48811-0. p. 18.
3. ↑  Rothman, T. "Cardano v Tartaglia: The Great Feud Goes Supernatural".

மேலும் படிக்க
-------------

* Jayawardene, S. A. (1970–80). "Ferrari, Lodovico". *Dictionary of Scientific Biography* **4**.  நியூயார்க்: Charles Scribner's Sons. 586–8. ISBN 978-0-684-10114-9.

வெளி இணைப்புகள்
---------------

* பொதுவகத்தில் லொடோவிக்கோ பெராரி பற்றிய ஊடகங்கள்
* O'Connor, John J.; Robertson, Edmund F. "லொடோவிக்கோ பெராரி", *MacTutor History of Mathematics archive*, புனித ஆண்ட்ரூசு பல்கலைக்கழகம்.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* France
* BnF data
* ஜெர்மனி
* இத்தாலி
* United States
* நெதர்லாந்து
* Vatican

 |
| கல்விசார் | 
* MathSciNet
* zbMATH

 |
| மக்கள் | 
* இத்தாலிய மக்கள்
* Deutsche Biographie

 |
| மற்றவை | 
* IdRef

 |
**லைலாபதி பட்டாச்சார்ஜி** (*பெண்ணின் பிறப்பிடு பெயர்* ரே) ஒரு கனிமவியலாளர் (mineralogist), படிக அமைப்பாய்வியலர் (crystallographer) மற்றும் இயற்பியலாளர். இவர் பிரபல விஞ்ஞானி சத்யேந்திர நாத் போசுடன் பயின்றவா். இவர் இயற்பியலில் முதுகலை பட்டத்தினை 1951 ஆம் ஆண்டு கல்கத்தா பல்கலைகழகத்தில் நிறைவு செய்தார். 

கட்டமைப்பு படிகவியல், ஒளியியல் மாற்ற முறைகள், கணினி நிரலாக்கம், தறுவாய் மாற்றம், படிக வளர்ச்சி, இடகிடப்பியல், கருவிமயமாக்கல் போன்ற துறைகளில் முக்கியமான பங்களிப்பை வழங்கியுள்ளார். இவர் இந்திய புவியியல் ஆய்வு மையம் நிறுவனத்தில் மூத்த கனிமவியலாளராக (Mineralogist) பணியாற்றி பின்னர் (கனிம இயற்பியல்) என்ற அமைப்பின் இயக்குனரானார். இவர் இயற்பியல் பேராசிரியர் சிவா பிரத பட்டாசார்ஜி, என்பவரை திருமணம் செய்து கொண்டார். இவர் தனது மகன் சுப்ரத பட்டார்ஜி மற்றும் மகள் சோனாலி கா்மகார் உடன் வசித்து வருகிறார்.

குறிப்புகள்
-----------

1. ↑  Bednowitz, Allan L.; Segmüller, Armin P. (2013-04-17) (in en). *World Directory of Crystallographers: And of Other Scientists Employing Crystallographic Methods*. Springer Science & Business Media. பன்னாட்டுத் தரப்புத்தக எண்:9789401737012. .
2. ↑  Ray, L. (1957).
3. ↑  Bhattacherjee, Lilabati.
வாசிங்டன் டி. சி. யில் உள்ள இயற்கை வரலாற்றுக்கான தேசிய அருங்காட்சியகத்தில் உள்ள லோகன் நீலக்கல் அணியூசி
**லோகன் நீலக்கல்** (*Logan Sapphire*), இலங்கையில் எடுக்கப்பட்ட குறைகள் இல்லாத தலையணை வெட்டு நீலக்கல் ஆகும். கடும் நீல நிறம் கொண்ட இக்கல் உலகில் அறியப்பட்ட நீலக்கற்களுள் இரண்டாவது பெரியது. இது 422.99 கரட் (84.6 கி) அளவு கொண்டது. இது உலகின் மிகப்பெரியனவும், மிகவும் பெயர் பெற்றனவுமான நீலக்கற்களுள் ஒன்று. இது ஏறத்தாழ ஒரு கோழி முட்டையின் அளவு கொண்டது. திருமதி பொலி லோகன் என்பவர் 1960ல் இந்தக் கல்லை சிமித்சோனிய நிறுவனத்துக்கு நன்கொடையாக வழங்கினார்.. அவர் பெயரிலேயே இக்கல் "லோகன் நீலக்கல்" என அழைக்கப்படுகிறது.

ஆடையூசி (brooch) ஒன்றில் பதிக்கப்பட்டுள்ள லோகன் நீலக்கல்லைச் சுற்றி இருபது வைரக் கற்கள் பதிக்கப்பட்டுள்ளன. இந்த வைரக்கற்கள் மொத்தமாக 16 கரட் (3.2 கி) அளவுள்ளவை. இது தற்போது வாசிங்டன் டி. சி. யிலுள்ள சிமித்சோனிய நிறுவனத்தின் இயற்கை வரலாற்றுக்கான தேசிய அருங்காட்சியகத்தில் உள்ளது. இந்த அருங்காட்சியகத்தில் உள்ள நிலவியல், இரத்தினக்கல், கனிமங்கள் ஆகியவற்றுக்கான ஜனட் அனன்பேர்க் ஊக்கர் மண்டபத்தில், ஹால் நீலக்கல் வைர அட்டிகைக்கும் பிசுமார்க் நீலக்கல் அட்டிகைக்கும் அருகில் இந்தக் கல் காட்சிக்கு வைக்கப்பட்டுள்ளது.

மேற்கோள்கள்
-----------

1. ↑  "Logan Sapphire [G3703]". Smithsonian National Museum of Natural History. 15 ஆகஸ்ட் 2016 அன்று மூலம் பரணிடப்பட்டது. 20 July 2016 அன்று பார்க்கப்பட்டது.
2. ↑  The Logan Sapphire Brooch
3. ↑  "Corundum (variety: Sapphire)". 2015-12-24 அன்று மூலம் பரணிடப்பட்டது. 2017-01-10 அன்று பார்க்கப்பட்டது.

வெளி இணைப்புகள்
---------------

* High Definition Video of The Logan Sapphire Brooch

விக்கிமீடியா பொதுவகத்தில்,  
 ***லோகன் நீலக்கல்***   
என்பதின் ஊடகங்கள் உள்ளன.
**சையத் ஹசன் இமாம்**(Syed Hasan Imam 31 ஆகஸ்ட் 1871 - 19 ஏப்ரல் 1933) ஒரு இந்திய அரசியல்வாதி ஆவார், அவர் இந்திய தேசிய காங்கிரசின் தலைவராக 1918 ஆம் ஆண்டு செப்டம்பரில் தேர்ந்தெடுக்கப்பட்டார்.இந்திய தேசிய காங்கிரஸின் தலைவராக தேர்ந்தெடுக்கப்பட்ட நான்காவது முஸ்லீம் இவராவார். (பத்ருதீன் தியாப்ஜி, ரஹமத்துல்லாஹ் முஹம்மது சயானி மற்றும் நவாப் சையத் முகமது பகதூர்ஆகியோருக்குப் பிறகு).

பிறப்பு
-------

சையத் ஹசன் இமாம் 31 ஆகஸ்ட் 1871 ஆம் ஆண்டு பீகார் மாநிலத்தின் பாட்னா அருகிலுள்ள நியோரா எனும் ஊரில் பிறந்தார். சையத் அவர்களின் மூதாதையர்களில் ஒருவர் முகலாய பேரரசர் அவுரங்கசீப்பின் ஆசிரியராக இருந்தவர். இவர் ஹாரோ மற்றும் ஆக்ஸ்போர்டு பல்கலைக்கழகத்தில் படித்தவர், இந்திய உச்ச நீதிமன்றத்தின் தேர்ந்த வழக்கறிஞராகவும் லத்தீன் மற்றும் கிரேக்க மொழிகளிலும் தேர்ச்சி பெற்றவராகவும் இருந்தார். ஹசன் இமாமின் தந்தை பாட்னா கல்லூரியில் வரலாறு பேராசிரியராக இருந்தார்.

இதையும் பார்க்க
---------------

இந்திய தேசிய காங்கிரஸ் கட்சி தலைவர்கள் பட்டியல்

மேற்கோள்கள்
-----------

1. ↑  From the Archives (August 27, 1918): The Special Congress (Syed Hasan Imam) Archives of The Hindu (newspaper), Published 27 August 2018, Retrieved 26 August 2019
2. ↑   Syed Hasan Imam, President of Indian National Congress who represented India at the 'League Of Nations'] Heritage Times (newspaper), Published 19 April 2019, Retrieved 26 August 2019
**சைலா ராகவ்** இந்தியாவை பூர்விகமாகக் கொண்டஒரு காலநிலை மாற்ற நிபுணரும் அதற்கான கொள்கைகளை உருவாக்குபவருமாவார். அவர் இலாப நோக்கற்ற சர்வதேச பேணுகை என்ற காலநிலை மாற்றத்திற்கான நிறுவனத்தின் துணைத் தலைவராக உள்ளார்.

ஆரம்ப வாழ்க்கை மற்றும் கல்வி
----------------------------

சைலா ராகவ் இந்தியாவில் பிறந்திருந்தாலும், நைஜீரியா மற்றும் சவுதி அரேபியாவில் தான் பள்ளிப்பருவத்தையும் கல்லூரி பருவத்தையும் கழித்தார், அந்த நாடுகளில், புவி வெப்பமடைதலின் காரணமாகவும், காலநிலை மாற்றத்தின் காரணமாகவும் ஏற்படும் விளைவுகளை நேரடியாகக் கண்டதன் மூலமாக இந்த துறையில் நுழைந்தார்.  உயர்நிலைப் பள்ளியில் படிக்கும் போது, மின் தூக்கிக்கு பதிலாக படிகளை பயன்படுத்துவதன் மூலமும் எல்.ஈ.டி விளக்குகளை பயன்படுத்துவதன் மூலமும் எளிதாக புவி வெப்பமடைதலை குறைக்கலாம் என்று அவரது நண்பர்களுக்கும், உடன் படிப்போருக்கு விழிப்புணர்வை ஏற்படுத்தியுள்ளார். 

கலிபோர்னியா இர்வின் பல்கலைக்கழகத்தில், சூழலியல் மற்றும் சர்வதேச உறவுகள் பாடத்தில் தனது இளங்களைப் படித்த இவர், யேல் பல்கலைக்கழகத்தில் சுற்றுச்சூழல் மேலாண்மையில் முதுகலைப் பட்டமும் பெற்றுள்ளார்.

தொழில்
------

சைலா, சர்வதேச பேணுகை நிறுவனத்தின் பொறுப்பை ஏற்பதற்கு முன்பாகமாலத்தீவுக்கான ஐக்கிய நாடுகளின் பிரதிநிதியாக பணியாற்றினார், அங்கு அவர் கிட்டத்தட்ட 30 நாடுகளில் பாதுகாப்பு முயற்சிகளை மேற்பார்வையிடுகிறார்.  இலாப நோக்கற்ற கார்பன் தட கணிப்பானுக்கு முக்கிய பங்களிப்பாளராக இருந்துள்ளார். இக்கணிப்பான் சுற்றுச்சூழலில் ஏற்படும் பாதிப்பை பயனர்களே கணக்கிடத் தேவையான பழக்கவழக்கங்களைப் பற்றிய தகவல்களை அந்தந்த பயனர்களே உள்ளீடு செய்ய அவர்களுக்கு அனுமதியளிக்கிறது. 

பாரிஸ் ஒப்பந்தப் பேச்சுவார்த்தையில் பங்கேற்றுள்ளார். 

சைலா, ஸ்மித்சோனியன் நிறுவனத்தின் மூலம் தொடங்கப்பட்ட இஃப் / தென் என்ற அமைப்பின் தூதுவராக  #இஃப்,தென்அவளால்முடியும் (#IfThenSheCan) என்ற தலைப்பில் நடத்தப்பட்ட கண்காட்சியில் நியமிக்கப்பட்டார். இந்த கண்காட்சியில் ஸ்டெம்-இல் உள்ள முன்மாதிரிகளின் வாழ்க்கை அளவிலான 3D-அச்சிடப்பட்ட சிலைகளின் தொகுப்பு காட்சிப்படுத்தப்பட்டது. இந்த நிறுவனத்தின் தூதுவராக, 2020 ம் ஆண்டில் நடைபெற்ற டீன் வோக் உச்சிமாநாட்டில் ஒரு அமர்வுக்கு தலைமை தாங்கி, பதின்ம வயதினராக, பயனுள்ள அறிவியல் தொடர்பு, பணியிடத்தில் பெண்களைப் பற்றிய  ஒரே மாதிரியான பொதுக் கருத்துகளை அகற்றுதல் மற்றும்  காலநிலையில் தாக்கத்தை ஏற்படுத்துதல் பற்றி பேசி விழிப்புணர்வை ஏற்படுத்தியுள்ளார்.

மேற்கோள்கள்
-----------

1. 1 2  "Meet the Woman Making it Easier to Reduce Your Carbon Footprint". *InStyle* (ஆங்கிலம்). 2022-11-17 அன்று பார்க்கப்பட்டது."Meet the Woman Making it Easier to Reduce Your Carbon Footprint". *InStyle*. Retrieved 2022-11-17.
2. ↑  "Shyla Raghav". *www.earthsciweek.org*. 2022-11-17 அன்று பார்க்கப்பட்டது.
3. 1 2  "IF/THEN® Collection". *www.ifthencollection.org*. 2022-11-17 அன்று பார்க்கப்பட்டது."| IF/THEN® Collection". *www.ifthencollection.org*. Retrieved 2022-11-17.
4. ↑  "The Hidden Impacts of Climate Change". *www.vice.com* (ஆங்கிலம்). 2022-11-17 அன்று பார்க்கப்பட்டது.
5. ↑  "Shyla Raghav". *Institute of the Environment and Sustainability at UCLA* (ஆங்கிலம்). 2020-07-22. 2022-11-17 அன்று பார்க்கப்பட்டது.
6. ↑  "Climate Change Expert Shyla Raghav and Venture Capital Trailblazer Terri Burns Mentor Attendees at the Teen Vogue Summit". *Teen Vogue* (ஆங்கிலம்). 2020-12-15. 2022-11-17 அன்று பார்க்கப்பட்டது.
ஆசியத்தின் வேதிக் குறியீடு
**வேதிக் குறியீடு** அல்லது **இரசாயனக் குறியீடு** (*Chemical Symbol*) என்பது ஒரு தனிமத்துக்கான அனைத்துலக முறையில் ஏற்றுக் கொள்ளப்பட்ட ஓரெழுத்தால் அல்லது இரண்டு எழுத்துகளாலான குறியீடு ஆகும்.

வேதிக் குறியீட்டை எழுதுதல்
--------------------------

வேதிக் குறியீட்டை எழுதும்போது முதலெழுத்து மாத்திரமே பேரெழுத்தாக எழுதப்படும். எடுத்துக்காட்டாக, ஈலியத்திற்கான குறியீடு *He* ஆகும் (**He***lium* என்ற ஆங்கிலச் சொல்லை அடிப்படையாகக் கொண்டது.). ஈயத்துக்கான குறியீடு *Pb* ஆகும் (**P***lum***b***um* என்ற இலத்தீன் சொல்லை அடிப்படையாகக் கொண்டது.). தங்குதனுக்கான குறியீடு *W* ஆகும் (**W***olfram* என்ற இடாய்ச்சு மொழிச் சொல்லை அடிப்படையாகக் கொண்டது.).

### தனிமம் பற்றிய தகவல்கள்

வேதிக் குறியீட்டில் குறிப்பிட்ட தனிமம் பற்றிய தகவல்களும் குறிப்பிடப்படுவதுண்டு.

* குறிப்பிட்ட தனிமத்தின் திணிவெண்ணானது வேதிக் குறியீட்டின் இடது பக்க மேன்மூலையில் காட்டப்படும் (எ-டு: *14N*).
* குறிப்பிட்ட தனிமத்தின் அணுவெண்ணானது வேதிக் குறியீட்டின் இடது பக்கக் கீழ்மூலையில் காட்டப்படும் (எ-டு: *74W*).

மூன்று எழுத்துகளாலான குறியீடு
-----------------------------

புதிதாகக் கண்டுபிடிக்கப்பட்ட தனிமங்களுக்கு மட்டும் தொடக்கத்தில் மூன்று எழுத்துகளினாலான குறியீடு வழங்கப்படும். எடுத்துக்காட்டாக, தொடக்கத்தில் *Uno* என்ற தற்காலிகக் குறியீடு ஆசியத்துக்கு வழங்கப்பட்டது. இப்போது *Hs* என்ற குறியீடு பயன்படுத்தப்படுகின்றது.

இதையும் பார்க்க
---------------

* தனிமங்களின் குறியெழுத்துப் பட்டியல்

மேற்கோள்கள்
-----------

1. ↑  வேதிக் குறியீட்டின் வரைவிலக்கணம் (ஆங்கில மொழியில்)
2. ↑  தனிம வரிசைப் பட்டியல்: ஈலியம் (ஆங்கில மொழியில்)
3. ↑  தனிம வரிசைப் பட்டியல்: ஈயம் (ஆங்கில மொழியில்)
4. ↑  தனிம வரிசைப் பட்டியல்: தங்குதன் (ஆங்கில மொழியில்)
5. ↑  "விஞ்ஞானம் தரம் 10 பகுதி-2 ஆசிரியர் அறிவுரைப்பு வழிகாட்டி" (PDF). 2009-08-24 அன்று மூலம் (PDF) பரணிடப்பட்டது. 2012-07-22 அன்று பார்க்கப்பட்டது.
6. ↑  *Uno* (ஆங்கில மொழியில்)
7. ↑  தனிம வரிசைப் பட்டியல்: ஆசியம் (ஆங்கில மொழியில்)
**சைலண்ட் ஹில்** 2006 ஆம் ஆண்டு வெளிவந்த ஆங்கிலத் திரைப்படமாகும்.கிறிஸ்தோப் கான்ஸ் இயக்கத்தில் வெளிவந்த இத்திரைப்படத்தில் ராதா மிஷ்செல்,சான் பென் மற்றும் பலரும் நடித்துள்ளனர்.

வகை
---

பேய்ப்படம் / மர்மப்படம்

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

தனது மகள் ஷாரன் தூக்கத்தில் நடப்பதை சரி செய்ய முடியாமல் தவிக்கும் ரோஸ், ஷாரன் தூக்கத்தில் குறிப்பிடும் 'சைலண்ட் ஹில்' எனும் இடத்திற்கு அவளை அழைத்துச்செல்ல முடிவெடுக்கிறாள். சைலண்ட் ஹில் செல்லும் பாதை மூடப்பட்டு இருப்பினும் தடையை மீறிச் செல்ல முற்படும் போது, இவர்களை போலீஸ் அதிகாரி ஒருவர் துரத்த நேரிடுகிறது. அதிலிருந்து தப்பிக்கும் முயற்சி ஒரு விபத்தில் முடிகிறது.

ரோஸ் கண்விழித்து பார்க்கும் போது, சைலண்ட் ஹில் ஊர் வாசலில் அவள் இருப்பதையும் ஷாரனைக் காணவில்லை என்பதையும் உணர்கிறாள். ஷாரனைத் தேடும் முயற்சியில் அவ்வூரின் மர்மத்தையும் அறிகிறாள்.

துணுக்குகள்
-----------

* சைலண்ட் ஹில் என்ற பிரபல நிகழ்பட ஆட்டத்தின் திரைப்பட வெளியீடாகும்.
* 165 இடங்களில் இத்திரைப்படம் படமாக்கப்பட்டது குறிப்பிடத்தக்கது.

வெளியிணைப்புகள்
---------------

* சர்வதேச திரைப்பட தரவுத் தளத்தில்
**திருக்கடையூர்** (திருக்கடவூர்) (ஆங்கிலம்:Thirukadaiyur), இந்தியாவின் தமிழ்நாடு மாநிலத்தில் அமைந்துள்ள மயிலாடுதுறை மாவட்டத்தில்  தரங்கம்பாடி வட்டத்தில் இருக்கும் ஒரு கிராமம் ஆகும்.

மக்கள் வகைப்பாடு
----------------

இந்திய 2001 மக்கள் தொகை கணக்கெடுப்பின்படி 5,533 மக்கள் இங்கு வசிக்கின்றார்கள். இவர்களில் 2,757 ஆண்கள், 2,776 பெண்கள் ஆவார்கள். திருக்கடையூர் மக்களின் சராசரி கல்வியறிவு 78.71% ஆகும்.

சிறப்பு
-------

மயிலாடுதுறை - காரைக்கால் சாலை மார்க்கத்தில் மயிலாடுதுறையில் இருந்து 21.4 கி.மி. தூரத்தில், காரைக்காலில் இருந்து 21.7 கிமீ தூரத்தில் திருக்கடையூர் இருக்கிறது. சீர்காழியில் இருந்து சுமார் 23 கி.மி. தொலைவில் சீர்காழி - காரைக்கால் சாலை வழியில் இவ்வூரில் உள்ள அமிர்தகடேஸ்வரர் கோயில் புகழ்பெற்ற சைவத்தலமாகும்.

ஆதாரங்கள்
---------

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
3. ↑   - Nagapattinam District;Tharangambadi Taluk;Thirukkadaiyur Village2001-ம் ஆண்டிற்கான இந்திய மக்கள்தொகைக் கணக்கெடுப்பு அறிக்கை
**திருகோணமலை விஸ்வநாத சுவாமி கோவில்** சுமார் 350 வருடம் பழமை வாய்ந்தது. இவ்வாலயம் திருகோனமலைப் பட்டினத்தில் சிவபுரி என்னுமிடத்தில் திருஞானசம்பந்தர் வீதிக்கருகாமையில் அமைந்துள்ளது. இந்த ஆலய்த்தில் காசியில் இருந்து திருகோணமலை வந்த சந்நியாசி ஒருவர் காசியில் இருந்து கொண்டுவந்த சிவலிங்கத்தை பிரதிஷ்டை செய்த்தால் காசி விஸ்வநாதர் (சிவன்) என்ற பெயரைப் பெற்றது. இவ்வாலயத்தின் திருக்குடமுழுக்கு வைபவங்கள் 1890, 1898, 1957 ஆண்டுகளில் நடைபெற்றது. 1939 இல் நடைபெற்ற இரண்டாம் உலகமகாயுத்ததில் ஜப்பானியரின் குண்டுவீச்சினை அடுத்து இந்த ஆலயம் கவனிப்பாரற்றுப் பூட்டிக்கிடந்தது. பின்னர் மீண்டும் இந்த 1957 ஆம் ஆண்டு நடைபெற்ற கும்பாபிஷேகத்திருப்பணிக்கு சிவன் கோயில் ஸ்ரீ நடராஜர் சபையினர் வீடு வீடாகச் சென்று நிதி சேகரித்துச் செவ்வனே நிறைவேற்றினார்கள். இப்புராதன கோயிலானது 1983 இல் நடைபெற்ற இனக்கலவரத்தின் போது தாக்கி அழிக்கப்பட்டது. 1984 ஆம் ஆண்டு பாலஸ்தாபனம் செய்யப்பட்டபோதும் புனருத்தாரணம் 1985 1990 களில் மீளவும் ஏற்பட்ட இனக்கலவரங்களினால் காலதமாகியது. இக்கோயில் முழுமையாக மீள் புனருத்தாரணம் செய்யப்பட்டு 6 ஜூன், 1999 இல் கும்பாபிஷேகம் நடைபெற்றது. ஆலயத்தை கட்டிக் காத்தவர்கள் நித்திய நைமித்திய கருமங்கள் எதுவித குறைபாடுகளும் இன்றி நடைபெறுவதற்காகக் காணிகளை மானியமாக வழங்கியுள்ளனர். 

இவ்வாலயம் கர்ப்பக்கிரகம், அர்த்தமண்டபம், மகாமண்டபம், ஸ்நபனமண்டபம், ஸ்தம்பமண்டபம் ஆகிய மண்டபங்களை உடையதாக அமைந்திருக்கின்றது. மகாமண்டபத்தில் பிள்ளையார், முருகன், சண்டேஸ்வரர், பிரதோஷமூர்த்தி போன்ற உற்சவத் திருவுருவங்கள் காணப்படுகின்றன. 

இவ்வாலய்த்தில் ஆறுகால நித்திய பூசையும், ஆனி மாதத்தில் உத்தரத் திதியைத் தீர்த்ததினமாகக் கொண்டு பத்து நாட்கள் மகோற்சவம் நடைபெற்றுவருகின்றது. நவராத்திரி, சிவராத்திரி, கௌரிநோன்பு, சோமவாரத் திருவிழா, திருவெம்பாவை, பிரதோஷத் திருவிழாக்கள், நடேசரபிஷேகங்கள், வருடப்பிறப்பு முதலிய நித்திய பூசைவிழாக்கள் சிறப்பாக நடைபெற்று வருகின்றது. திருவெம்பாவை காலத்தில் திருவாதவூரடிகள் புராணம் படித்து பயன்சொல்லும் வழமையானது.

உசாத்துணை
---------

1. திருகோணமலை விசாலாட்சி சமேத விஸ்வநாத சுவாமி (சிவன்) கோவில் - மகா கும்பாபிஷேக மலர்
**சையத் மோடி இரயில்வே விளையாட்டரங்கம்** *(Syed Modi Railway Stadium)* இந்தியாவின் உத்தரபிரதேசத்திலுள்ள கோரக்பூர் நகரத்தில் அமைந்திருக்கிறது. 1982 ஆம் ஆண்டு விதர்பா துடுப்பாட்ட அணிக்கு எதிராக இரயில்வே துடுப்பாட்ட அணி இத்துடுப்பாட்ட அரங்கில் விளையாடியபோது இரண்டு இரஞ்சிக் கோப்பை போட்டிகள் நடந்தன. 1983 ஆம் ஆண்டு ராசத்தான் துடுப்பாட்ட அணிக்கு எதிராக இரயில்வே துடுப்பாட்ட அணி விளையாடியபோது மீண்டும் அரங்கம் பயன்படுத்தப்பட்டது

இந்த அரங்கம் இந்திய இரயில்வே துறையால் நிறுவப்பட்டு நிர்வகிக்கப்படுகிறது. இக்காரணத்தினாலேயே இரயில்வே விளையாட்டரங்கம் என்று பெயரிடப்பட்டது. ஆனால் பின்னர் முன்னாள் இந்திய பூப்பந்து விளையாட்டு வீரர் சையத் மோடியின் நினைவாக அவர் பெயர் சூட்டப்பட்டது.

மேற்கோள்கள்
-----------

1. ↑  First-class cricket
2. ↑  Scorecard
3. ↑  "the 54th Railway Week prize distribution function held in the auditorium of Syed Modi Railway stadium,..." *தி டைம்ஸ் ஆஃப் இந்தியா*. 11 April 2009. 24 அக்டோபர் 2012 அன்று மூலம் பரணிடப்பட்டது. 23 August 2009 அன்று பார்க்கப்பட்டது.

புற இணைப்புகள்
--------------

* Cricketarchive
* Wikimapia
* Cricinfo